Christianitas Occidentalis
Christianitas Occidentalis in Ecclesia Latina Ecclesiae Catholicae et variis sectis Protestantibus consistit. Haec vox cum notione Christianitatis Orientalis contraponitur. Christianitas Occidentalis in plurimum Europae, Africae Septentrionalis, Africaeque Australis et per Australiam et Hemisphaerium Occidentale crescebat et dominatur. Nomen Christianitas Occidentalis ad tempora historica ex saeculo sexto decimo adhibitum Catholicismum Romanum et Protestantismum una attingit, praecipue eorum status et cosmotheorias theologicas (e.g., in liturgia et doctrina, historica et civica) potius quam discrepantias inter se. Hodie, distinctio geographica inter orientem et occidentalem haud absoluta est, praecipue post missionarios Christianos per orbem terrarum exitos ingentesque hominum migrationes ex saeculo undevicensimo effectas. Toto orbe terrarum fere 90 centesimae Christianorum ad ecclesias occidentales pertinent.